Echipa Gloria Buzău a învins, marţi, pe teren propriu, cu scorul de 3-0, formaţia Unirea Slobozia, în etapa a noua din play-off-ul Ligii a II-a şi şi-a asigurat promovarea în Superligă.
Golurile au fost marcate de D.Benzar (67 şi 90+1) şi Dandea (71).
În urma acestui rezultate, Gloria Buzău şi-a asigurat promovarea directă în Superligă, alături de Unirea Slobozia.
Premierul Marcel Ciolacu a transmis, marţi seară, după ce echipa Gloria Buzău a învins Unirea Slobozia, asigurându-şi astfel promovarea, că a fost un sezon greu, "dar care s-a încheiat en fanfare". "Bravo, băieţi! Suntem cu toţii mândri de voi!", a afirmat Ciolacu.